Zmluva o poskytovaní služby 

výplatný lístok na mobilný telefón
č. 2024/346
uzatvorená podľa  § 269, odst. 2, zákona 513/1991 Zb. Obchodného zákonníka, v znení neskorších predpisov 

1 Zmluvné strany

1.1 Objednávateľ

Organizácia:


Základná škola Márie Rázusovej-Martákovej 
Adresa:



Nábrežie 4. apríla 1936/23, 031 01 Liptovský Mikuláš 
Zastúpená:



IČO:




Pridelené číslo licencie:

   
(ďalej v tejto zmluve len „Objednávateľ“)

1.2 Poskytovateľ
	Organizácia: 
	Seyfor Slovensko, a.s. 

	Adresa: 
	Plynárenská 7/C, 821 09  Bratislava

	Menom ktorej koná: 
	

	IČO: 
	

	Zapísaná:
	

	Bankové spojenie, č. ú.:
	

	
	


 (ďalej v tejto zmluve len „Poskytovateľ“). 

Nižšie uvedeného dňa, mesiaca a roku uzavreli zmluvné strany túto zmluvu o poskytovaní služby Výplatný lístok na mobilný telefón:

2 Predmet zmluvy

2.1 Poskytovateľ sa touto zmluvou zaväzuje poskytovať Objednávateľovi službu Výplatný lístok na mobilný telefón, spočívajúcu v zasielaní výplatných lístkov na mobilné telefóny zamestnancov Objednávateľa alebo formou e-mailu. 

2.2 Objednávateľ sa zaväzuje za túto službu hradiť Poskytovateľovi odmenu za ďalej stanovených podmienok.

3 Práva a povinnosti strán 

3.1 Poskytovateľ je povinný vykonať odoslanie výplatných lístkov vždy na pokyn Objednávateľa urobený prostredníctvom aplikácie Vema. 

3.2 Poskytovateľ nie je zodpovedný za obsah výplatného lístka. Tento bude vytvorený aplikáciou Mzdy na základe dát zadaných Objednávateľom do tejto aplikácie.  

4 Cena 

4.1 Objednávateľ sa zaväzuje hradiť za poskytnutú službu cenu, ktorá bude určená na základe počtu odoslaných výplatných lístkov za mesiac v súlade s cenníkom, ktorý tvorí prílohu č. 1 tejto zmluvy. 

4.2 Poskytovateľ je oprávnený pre každý ďalší rok poskytovania služby upraviť výšku ceny uvedenú v predchádzajúcom odstavci o mieru nárastu spotrebiteľských cien za ostatný tovar a služby tak, ako boli za bezprostredne predchádzajúce obdobie štatisticky zisťované a oficiálne zverejňované Štatistickým úradom SR na jeho webových stránkach www.statistics.sk
5 platobné podmienky 

5.1 Poskytovateľ vystaví faktúru na cenu určenú v súlade s čl. 4 odst. 4.1 a 4.2 po uplynutí daného kalendárneho štvrťroku. 

5.2 Objednávateľ uhradí peňažné záväzky vyplývajúce z tejto zmluvy v dobe splatnosti 14 dní od vystavenia faktúry a na účet poskytovateľa uvedený na faktúre. Faktúra bude vystavená v elektronickej podobe v súlade s ustanovením § 71 ods. 1 písm. b) zákona č. 222/2004 Z.z., o dani z pridanej hodnoty, v znení neskorších predpisov. Uzatvorením zmluvy Užívateľ udeľuje súhlas pre všetky použitia daňového dokladu v elektronickej podobe

5.3 Objednávateľ je oprávnený pred uplynutím doby splatnosti vrátiť bez zaplatenia faktúru, ktorá neobsahuje náležitosti daňového dokladu podľa zákona č. 222/2004 Z.z., o dani z pridanej hodnoty, v znení neskorších predpisov, alebo má iné vady v obsahu podľa tejto zmluvy. Vo vrátenej faktúre musí vyznačiť dôvod vrátenia. Poskytovateľ je v tomto prípade povinný podľa povahy nesprávnosti faktúru opraviť alebo nanovo vyhotoviť. Oprávneným vrátením faktúry prestáva plynúť pôvodná lehota splatnosti. Celá lehota plynie znovu odo dňa doručenia opravenej alebo nanovo vyhotovenej faktúry. 

6 Sankcia, odstúpenie od zmluvy

6.1 V prípade omeškania Objednávateľa s úhradou peňažného záväzku vyplývajúceho z tejto zmluvy je Poskytovateľ oprávnený nárokovať zmluvnú pokutu vo výške 0,5 % z dlžnej čiastky za každý, aj začatý deň omeškania. Zmluvná pokuta je splatná do 30 dní od jej vyčíslenia a doručenia Objednávateľovi na základe faktúry vystavenej Poskytovateľom, ak sa nedohodnú zmluvné strany inak.
6.2 V prípade omeškania Poskytovateľa s dodaním výplatných lístkov v dohodnutom termíne je Objednávateľ oprávnený nárokovať zmluvnú pokutu vo výške 1 % z ceny poskytnutej služby za daný štvrťrok za každý jednotlivý prípad. Zmluvná pokuta môže byť započítaná oproti cene za poskytnutú službu pre daný štvrťrok.  

6.3 Obe strany sú oprávnené odstúpiť od zmluvy v prípade jej podstatného porušenia, tak ako je to stanovené v § 344 a nasl. Obchodného zákonníka. Za podstatné porušenie zmluvy sa považuje najmä omeškanie Objednávateľa s úhradou peňažného záväzku vyplývajúceho z tejto zmluvy po dobu dlhšiu ako 30 dní.

7 Ochrana dát Objednávateľa  

7.1 Zmluvné strany berú na vedomie, že Poskytovateľ nie je v pozícii spracovateľa osobných údajov v zmysle čl. 4 odst. 8 všeobecného nariadenia Európskeho parlamentu a Rady (EU) 2016/679 zo dňa 27. apríla 2016 o ochrane fyzických osôb v súvislosti so spracovaním osobných údajov a o voľnom pohybe týchto údajov a o zrušení smernice 95/46/ES (všeobecné nariadenie o ochrane osobných údajov) a v zmysle § 5 ods. p) zákona č. 18/2018 Z.z., o ochrane osobných údajov (ďalej len „ZOOÚ“).
7.2 Poskytovateľ zároveň upozorňuje, že dáta sú šifrované a Poskytovateľ k nim nemá prístup.

7.3 Objednávateľ berie na vedomie, že akékoľvek informácie týkajúce sa ceny predmetu plnenia tejto zmluvy sú v spojení s informáciami o úplnom rozsahu plnenia predmetu tejto zmluvy, predovšetkým o počte výplatných lístkov, obchodným tajomstvom podľa § 17 obchodného zákonníka, a zaväzuje sa ich uchovávať v tajnosti v súlade so zákonom.
7.4 V ostatnom sa ohľadne ochrany dát Objednávateľa, ktoré majú povahu osobných údajov alebo obchodného tajomstva, uplatní úprava čl. 8 Obchodných podmienok spoločnosti Vema, ktorý tvorí neoddeliteľnú prílohu tejto zmluvy. Tam, kde sa v čl. 8 obchodných podmienok hovorí o Užívateľovi, je ním pre účely tejto zmluvy myslený Objednávateľ, a tam, kde je odkazované na licenčnú zmluvu, je myslená táto zmluva.
7.5 Záväzky zmluvných strán uvedené v tomto článku trvajú aj po skončení zmluvného vzťahu.

8 Záverečné ustanovenia

8.1 Táto zmluva nadobúda platnosť a účinnosť dňom jej podpisu oboma zmluvnými stranami. Je vyhotovená v dvoch rovnopisoch, z ktorých jeden obdrží Objednávateľ a jeden Poskytovateľ.

8.2 Obe zmluvné strany sú oprávnené túto zmluvu kedykoľvek písomne vypovedať. Dĺžka výpovednej doby je 2 mesiace a začína plynúť 1. dňom kalendárneho mesiaca nasledujúceho po doručení výpovede. 

8.3 Nevymožiteľnosť alebo neplatnosť ktoréhokoľvek ustanovenia tejto zmluvy neovplyvní vymožiteľnosť alebo platnosť ostatných ustanovení tejto zmluvy. V prípade, že akékoľvek ustanovenie tejto zmluvy by malo z akéhokoľvek dôvodu stratiť platnosť či vymožiteľnosť, zaväzujú sa zmluvné strany dohodnúť sa na náhrade takého ustanovenia novým, obdobného obsahu, významu a účelu.

8.4 Neoddeliteľnou súčasťou tejto zmluvy sú ich prílohy:

Príloha č. 1: Cenník poskytovanej služby

Príloha č. 2: Technické podmienky platné ku dňu podpisu zmluvy.
Príloha č. 3: Článok 8 Obchodných podmienok
8.5 Príloha č. 3 je k dispozícii na stránkach Poskytovateľa ( https://www.vema.sk/sk-sk/o-spolocnosti#205-na-stiahnutie ). Tieto prílohy je oprávnený Poskytovateľ upravovať tak, aby ich udržiaval v súlade hlavne s bezpečnostnými, technickými a prevádzkovými potrebami. O zmene bude Objednávateľ informovaný na Zákazníckom webe.

8.6 Zmluvné strany tejto zmluvy prehlasujú, že sa riadne oboznámili s ich obsahom, ktorý zodpovedá ich pravej a slobodnej vôli, považujú ho za určitý a zrozumiteľný a na dôkaz tohto pripájajú vlastnoručné podpisy.

	V Liptovský Mikuláš dňa 25. 09. 2024 
	V Bratislave dňa 24.09.2024 


	
	

	Základná škola M.R.- Martákovej 
	Seyfor Slovensko, a.s.

	
	

	
	


Príloha 

č. 1 k zmluve č. 2024/346
Cenník poskytovanej služby

	počet výplatných lístkov / mesiac
	
	1 – 249
	250 – 999
	1 000 – 10 000 +

	Cena za jeden výplatný lístok 
	
	0,11
	0,10
	0,09


Všetky ceny sú uvedené v EUR bez DPH, ktorá bude pripočítaná v zodpovedajúcej zákonnej výške ku dňu uskutočnenia zdaniteľného plnenia.

V Bratislave dňa 24.09.2024 

